Lokal forskrift om skolefritidsordningen (SFO)

*Hjemmel: Fastsatt av Tvedestrand kommunestyret (sett inn dato og år) med hjemmel i lov 9.juni 2023 nr. 30 om grunnskolen og den videregående opplæringa (opplæringsloven) § 4-5 (5)*

Innhold

[§ 1.0 Generelt 2](#_Toc167349468)

[§ 1.1 Lovgrunnlag 2](#_Toc167349469)

[§ 1.2 Definisjon og formål 2](#_Toc167349470)

[§ 1.3 Styring og ledelse 3](#_Toc167349471)

[§ 1.4 Bemanning 3](#_Toc167349472)

[§ 1.5 Åpningstider 4](#_Toc167349473)

[§ 2.0 Opptak 4](#_Toc167349474)

[§ 2.1 Søknader 4](#_Toc167349475)

[§ 2.2 Opptakskriterier 4](#_Toc167349476)

[§ 2.3 Opptaksperioden 5](#_Toc167349477)

[§ 2.4 Oppsigelse/endring av SFO-plass 5](#_Toc167349478)

[§ 3.0 Opphold 5](#_Toc167349479)

[§ 3.1 Betaling for opphold 5](#_Toc167349480)

[§ 3.2 Søskenmoderasjon/Redusert betaling 5](#_Toc167349481)

[§ 3.3 Måltid 6](#_Toc167349482)

[§ 3.4 Forsikring 6](#_Toc167349483)

[§ 3.5 Taushetsplikt 6](#_Toc167349484)

[§ 3.6 Klageadgang 6](#_Toc167349485)

[§ 3.7 Gyldighet 6](#_Toc167349486)

# § 1.0 Generelt

## § 1.1 Lovgrunnlag

Skolefritidsordningene (SFO) eies og drives av Tvedestrand kommune. De inngår som en del av virksomheten knyttet til skolen, og skjer i samsvar med opplæringslovens § 4-5:

Kommunen skal ha tilbod om skolefritidsordning før og etter skoletid for elevar på 1. til 4. trinn og for elevar med særlege behov på 1. til 7. trinn. Kommunen kan krevje at foreldra dekkjer kostnadene til skolefritidsordninga.

Kommunen skal leggje til rette for leik og kultur- og fritidsaktivitetar i skolefritidsordninga. Aktivitetane skal vere tilpassa alderen, funksjonsevna og interessene til barna. I skolefritidsordninga skal barna få omsorg og bli passa godt på, og barn med nedsett funksjonsevne skal få gode utviklingsvilkår.

Når skolefritidsordninga er knytt til skolar, skal rektor vere leiar. Kommunen kan gjere unntak frå kravet.

Kommunen kan nytte private til å drive skolefritidsordninga.

Kommunen gir forskrift om skolefritidsordninga. Forskrifta skal ha reglar om

|  |  |
| --- | --- |
| a. | eigarforhold |

|  |  |
| --- | --- |
| b. | kven som er opptaksmyndigheit |

|  |  |
| --- | --- |
| c. | opptakskriterium |

|  |  |
| --- | --- |
| d. | opptaksperiode og oppseiing |

|  |  |
| --- | --- |
| e. | foreldrebetaling |

|  |  |
| --- | --- |
| f. | leike- og opphaldsareal |

|  |  |
| --- | --- |
| g. | dagleg opphaldstid og årleg opningstid |

|  |  |
| --- | --- |
| h. | personale og leiing. |

Departementet kan gi forskrift om gratis skolefritidsordning, moderasjonsordningar og om innhald og oppgåver for skolefritidsordninga.

Regelverksfortolkninger fra Udir.*Kommunen skal ha et tilbud om skolefritidsordning, men opplæringsloven gir ikke elevene rett til plass i skolefritidsordning, heller ikke for barn med særskilte behov. Omfanget av kommunens plikter er svært begrenset. Kommunen er ikke forpliktet til å opprette et bestemt antall plasser eller å gi tilbud til ved mer enn én av skolene i kommunen. Kommunen kan benytte andre til å oppfylle kommunens plikt til å gi tilbud om skolefritidsordning. Kommunens plikt er også oppfylt selv om det bare er private skolefritidsordninger i kommunen.*

## § 1.2 Definisjon og formål

SFO er et frivillig tilbud som dekker behovet for tilsyn og omsorg utenom den obligatoriske skoledagen for barn i 1.-4. trinn og for barn med særskilte behov på 1.-7. trinn i Tvedestrandsskolen.

Alle i målgruppen som ønsker det, kan søke plass i SFO, men mangel på oppslutning kan gi så små grupper at det ikke er forsvarlig å gjennomføre tilbudet.

Innholdet og virksomheten skal preges av barns lek og sosial læring jfr Opplæringslovas § 4-5. SFO skal tilrettelegge for god helse, fysisk aktivitet og riktig ernæring. SFO kan også være en del av det kommunale hjelpeapparatet for barn med særlig omsorgsbehov. SFO skal knyttes til lokalmiljøet, og innholdet i SFO skal tilpasses den enkelte skole.

## § 1.3 Styring og ledelse

Kommunestyret er ansvarlig styringsorgan for skolefritidsordningene.

Rektor har det faglige, økonomiske og personalmessige ansvaret. Rektor kan delegere ansvar for daglig drift til leder av SFO.

Skolens samarbeidsutvalg (SU) er rådgivende organ for SFO. Leder ved skolens SFO, har møte og uttalerett i SU i saker som angår skolefritidsordningen.

Dersom skolens foreldreråd finner det ønskelig, kan arbeidsutvalget suppleres med en av foreldrene som har barn i SFO. Representanten velges blant foreldrene i allmøte.

## § 1.4 Bemanning

SFO skal som veiledende bemanning ha én voksen per 15 barn. Beregningsgrunnlaget er opptelling av antall barn etter oppholdstid.

For barn med spesielle behov kan bemanninga styrkes. Dersom det i SFO er barn med særlige behov, kan bemanningen vurderes etter innhentet informasjon fra pårørende og aktuelle instanser.

PPT er ikke sakkyndig instans i forhold til skolefritidsordningen. Kommunen skal lytte til råd og vurderinger fra ulike instanser som kjenner barnet og som kan ha nyttig informasjon om barnets fungering og behov.

SFO leder/annen ansatt i SFO deltar i skolens personalmøter på linje med andre ansatte i skolen. Når rektor finner det formålstjenlig, deltar alle tilsatte i SFO i møtevirksomheten etter innkalling. SFO har planleggingstid i tråd med gjeldende tariffavtale, p.t. er det avsatt 6 planleggingsdager.

Disse følger, så langt som mulig, skolens planleggingsdager.

Opplæringslovens krav om politiattest for ansatte i skolen gjelder også for ansatte i SFO, jf.§ 17-11.

## § 1.5 Åpningstider

SFO kan ha åpent fra kl. 07.00 – 16.30. Den enkelte SFO står fritt til å bestemme sin åpningstid innenfor denne rammen ut fra familienes behov og skolens organisering av skoledagen. Noe redusert åpningstid i skolenes ferier må påregnes.

Hver enkelt elevens bruk av SFO skal følge en fast plan. Vismas Tilstedeværelse skal benyttes.

Barn skal være hentet og ute av SFO senest ved stengetid.

SFO følger skolens ferier og fridager i skoleåret. (Inklusivt stengt skolens 6 plandager)

Det er påmelding til opphold i skolens ferier. Søknad og påmeldingsfrist sendes ut via Visma Flyt Skole.

Det er kun SFO ved Tvedestrand barneskole som er åpen i skolens ferier og kan da ta imot elever fra Vestre Sandøya. SFO er stengt 4 uker om sommeren, hovedsakelig i juli måned. Det er stengt på julaften, mellomdagene i jula og nyttårsaften. Onsdag før skjærtorsdag stenger SFO klokken 12.00.

# § 2.0 Opptak

## § 2.1 Søknader

Hovedopptak skjer om våren forut for nytt skoleår med søknadsfrist 1. april. Fortløpende opptak kan skje gjennom året dersom bemanning og lokaliteter tillater dette. Søknad om plass gjøres via Visma Flyt.

SFO for elever med særskilte behov på 5. – 7. trinn kan gis etter særskilt søknad hvert år. Tilbudet til disse elevene skal da være gratis.

Søknader behandles som enkeltvedtak etter forvaltningsloven. Rektor har opptaksmyndighet. Foresatte skal raskest mulig etter at vedtak er fattet, sende en skriftlig oversikt over tider/dager barnet skal benytte SFO. Tvedestrand barneskole sender ut brev med info om elektronisk søknad via Visma Flyt Skole til alle familier i Tvedestrand med barn i aktuell alder for SFO.

## § 2.2 Opptakskriterier

Hvis det er flere søkere enn skolefritidsordningen har plass eller bemanning til, avgjøres inntaket etter følgende prioriterte kriterier:

1. Barn med særlige behov skal tas inn foran andre søkere hvis forholdene ligger til rette for det.

2. Yngre barn går foran eldre barn.

3. Avslag i økning i ønsket oppholdstid, kan gis med begrunnelse i manglende ressurser og kompetanse.

4. Barn av enslige foresatte i arbeid utenfor hjemmet eller under utdanning, og som alene fører tilsyn med barnet.

## § 2.3 Opptaksperioden

Barnet beholder plassen til og med 4. klasse, eller til plassen sies opp.

## § 2.4 Oppsigelse/endring av SFO-plass

Oppsigelse skal være skriftlig og sendes Tvedestrand barneskole. Oppsigelsesfristen er 1 mnd. regnet fra den 1. i påfølgende måned. Dersom barnet slutter etter 1. mai skal det likevel betales fast månedsbeløp for juni. Ved endring av oppholdstid gjelder samme fristene som ved oppsigelse.

Oppsigelse/endring sendes via Visma Flyt Skole.

# § 3.0 Opphold

## § 3.1 Betaling for opphold

Det betales for opphold i henhold til de betalingssatser og retningslinjer som til enhver tid er vedtatt av kommunestyret. Fakturagebyr kan komme i tillegg.

Det skal betales for 11 måneder pr. år. Dette tilbudet inkluderer opphold i skolens ferier unntatt 4 uker i juli. Det faktureres derfor ikke for juli måned. Foreldrebetaling skjer etter tilsendt faktura med forfall den 20. i inneværende måned. Det kan kjøpes enkeltdager i skolens ferier og betales pr. barn pr. dag etter fastsatt betalingssats.

Utgifter til mat kommer i tillegg til betaling for opphold. Det betales for kost etter de satser som til enhver tid er fastsatt av kommunestyret.

Ved mislighold av betaling vil barnet miste plassen i SFO. Kommunedirektøren fastsetter nærmere retningslinjer og prosedyrer for hvorledes dette skal håndheves. Ved for sen betaling ilegges purregebyr. Forsinkelsesrenter påløper, jfr. Lov om renter ved forsinket betaling av 17.12.76 samt inkassoloven av 13.5.88. Ved rettslig inndriving kommer lov om rettsgebyr av 17.12.82 til anvendelse. Rektor skal varsles ved betalingsmislighold.

## § 3.2 Søskenmoderasjon/Redusert betaling

Ved to eller flere søsken i SFO og barnehage i kommunen, gis det søskenmoderasjon. Yngste barn i barnehage eller SFO betaler full pris. Barn nummer to får 30 % moderasjon og barn nummer tre og flere får 50 % moderasjon. Moderasjonen gjelder fast oppholdsbetaling og ikke kjøp av dagplasser.

For at søskenmoderasjon skal tre i kraft må det søkes særskilt hvert år via Visma Flyt Skole. Det forventes at foresatte til enhver tid orienterer SFO om endringer fordi dette vil ha betydning for betalingen. Ved mislighold kan kommunen kreve tilbakebetaling av søskenmoderasjon.

Husholdninger med lav årsinntekt kan søke om redusert betaling Foreldrebetalingen skal maksimalt utgjøre 6 prosent av husholdningens samlede personinntekt. Som husholdning regnes ektefeller, registrerte partnere og samboere. Når samboer ikke er forelder til barnet, skal samboers inntekt regnes med når samboerforholdet har vart i 12 av de siste 18 månedene. Hvis foreldrene har delt omsorg skal inntekten i husholdningen der barnet har folkeregistrert adresse legges til grunn. Husholdningens skattepliktige inntekter skal dokumenteres i søknaden, herunder også inntekter som ikke er forhånds utfylt i skattemeldingen. Søknaden sendes via Visma Flyt skole og vedtak fattes av rektor eller den han bemynder.

Barn på 1., 2. og 3. trinn har rett på gratis kjernetid inntil 12 timer i uka.

Kjernetiden beregnes fra skoleslutt til kl. 15.30 hver dag. I hele ferieuker beregnes kjernetiden til 12 timer fordelt på 2 dager. Ved behov utover 12 timer pr uke kan man velge full tid.

## § 3.3 Måltid

Det serveres ett enkelt måltid pr dag.

## § 3.4 Forsikring

Barn i SFO er forsikret på samme måte som barn i grunnskolen.

## § 3.5 Taushetsplikt

Personalet i SFO og medlemmer av utvalg har taushetsplikt etter de retningslinjer som gjelder i Forvaltningslovens § 13.

## § 3.6 Klageadgang

Vedtak som fattes i forhold til opptak/oppsigelse o.a. kan påklages. Eventuell klage skal sendes til rektor ved den enkelte skole. Forvaltningslovens bestemmelser om klagebehandling gjelder. Skolefritidsordningen er underlagt statlig tilsyn etter Opplæringslova § 29-2

## § 3.7 Gyldighet

Endringer i disse vedtekter vedtas av kommunestyret og gjøres gjeldende fra opptaket pr. 01.08.2024. Kommunedirektøren gis fullmakt til å foreta kurante justeringer i vedtektene.